b'\n_START_ARTICLE_\nFeniramin\n_START_SECTION_\nMehanizem delovanja\n_START_PARAGRAPH_\nKot drugi predstavniki iz skupine zdravil zaviralcev histaminskega receptorja H\xe2\x82\x81 feniramin zavira histaminske receptorje H\xe2\x82\x81, tako da se nanje ne more vezati histamin. Z vezavo na receptor H\xe2\x82\x81 histamin namre\xc4\x8d spro\xc5\xbei \xc5\xa1tevilne fiziolo\xc5\xa1ke in patolo\xc5\xa1ke odzive v razli\xc4\x8dnih tkivih in celicah in je deluje kot posrednik vnetja in alergijskih bolezni. Spro\xc5\xbei vazodilatacijo, kontrakcijo (pokr\xc4\x8denje) gladkih mi\xc5\xa1ic v dihalih in prebavilih, povzro\xc4\x8di srbenje, in, na primer, kihanje po stimulaciji senzori\xc4\x8dnega \xc5\xbeivca. U\xc4\x8dinkovine iz prve generacije H1-antagonistov pa izra\xc5\xbeajo tudi zaviralne u\xc4\x8dinke na muskarinske, serotoninske in \xce\xb1-adrenergi\xc4\x8dne receptorje.\n_START_SECTION_\nIndikacije\n_START_PARAGRAPH_\nFeniramin (v obliki maleata) je primarno indiciran pri alergijskih stanjih, kot so alergija, angioedem, astma, konjunktivitis, dermatitis, ekcem, seneni nahod, rinitis, koprivnica, ter pri vrtoglavici.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nPojavijo se lahko naslednji ne\xc5\xbeeleni u\xc4\x8dinki: zaprtje, zastajanje se\xc4\x8da, \xc5\xbeiv\xc4\x8dnost, suha usta, zamegljen vid, omotica, tahikardija, drhtenje, mi\xc5\xa1i\xc4\x8dna oslabelost, utrujenost, sedacija, motnje koordinacije ..._NEWLINE_Pojavi se lahko tudi preob\xc4\x8dutljivostna reakcija na feniramin. Pride lahko do simptomov, kot so koprivnica, te\xc5\xbeave z dihanjem, izpu\xc5\xa1\xc4\x8daj, otekanje jezika, \xc5\xberela, ustnic in ust. V primeru takih simptomov je treba poiskati zdravni\xc5\xa1ko pomo\xc4\x8d.'